Järjestämisvastuullisten määrä osana hyvinvointialueiden rahoitusta vuosina 2021-2022

VM/KAO 17.5

luonnos

Lausunnoilla olevan esityksen mukaan vuosina 2021 ja 2022 avustukset hyvinvointialueille määräytyisivät perusosaan, asukasmäärän ja nykyisten järjestämisvastuullisten määrään perustuvilla kriteereillä. Määrärahasta jaettaisiin enintään kaksi viidesosaa hyvinvointialueen alueella voimaanpanolain voimaantullessa sosiaali- ja terveydenhuollon sekä pelastustoimen tehtäviä järjestävien viranomaisten lukumäärän perusteella *(järjestämisvastuullisten määrä).* Kuntakohtaisia sosiaali- ja terveydenhuollon sekä pelastustoimen tehtäviä järjestävien viranomaisten lukumääriä koskevia tietoja määriteltäessä käytettäisiin voimaanpanolain voimaantuloajankohdan tietoja kunnista, kuntayhtymistä sekä sosiaali- ja terveydenhuollon yhteistoiminta-alueista ja alueen pelastustoimista.

Tehdyn selvityksen mukaan vuonna 2021 sosiaali- ja terveydenhuollon sekä pelastustoimen järjestämisvastuullisia viranomaisia oli koko maassa 259. Laskelmassa kaikki järjestäjät saavat saman painoarvon. Järjestämisvastuulliset on jaettu ja pisteytetty alueittain seuraavasti:

Sosiaali- ja terveydenhuollon perustasolla palvelun voi järjestää kunta itse tai järjestäjänä voi olla vastuukunta tai kuntayhtymä. Vastuukunta tai kuntayhtymä voi järjestää kaikki sote-palvelut tai vain osan niistä. Järjestämisvastuullisten määrittelyssä on käyty alueittain nämä vaihtoehdot läpi ja laskettu aluekohtaiset järjestämisen pisteet. Kunta joka järjestää palvelut itse, saa yhden pisteen. Kuntayhtymästä tulee yksi piste, jos koko perustason sosiaali- ja terveydenhuolto on mukana. Jos taas osa palveluista (esim. sosiaalipalvelut) on peruskunnan järjestämiä saa peruskunta siitä pisteen. Vastuukuntamallissa piste menee järjestämisvastuussa olevalle kunnalle. Kunta joka on siirtänyt palvelujen järjestämisvastuun kuntayhtymälle tai vastuukunnalle ei siis saa pistettä. Alla olevassa taulukossa kaikki Manner-Suomen kunnat on jaettu perustason palvelujen suhteen taulukkoon (sarakkeet 101-303). Ja niistä laskettuihin pisteisiin (perustaso yhteensä).

Sairaanhoitopiirien osalta kaikki alueet saavat pisteen lukuun ottamatta Lappia ja Etelä-Savoa, jotka saavat kahden sairaanhoitopiirin osalta kaksi pistettä.

Pelastustoimen osalta Vantaa-Kerava, Keski-Uusimaa, Pohjanmaa, Keski-Pohjanmaa ja Pohjois-Pohjanmaa ovat aluejaon osalta muuttumassa, joten ne saavat kaksi pistettä. Muut alueet saavat pisteen aluetta kohti.

Erityishuoltopiirien osalta pisteytys muodostuu seuraavasti: Jos nykyinen erityishuoltopiirialue noudattaa tulevaa hyvinvointialuetta alue saa pisteen. Jos aluejako muuttuu, saa alue kaksi pistettä. Lisäksi Kårkullaan kuulumisesta saa pisteen.



­

Selitteet

* Kuntien sos- ja terveystoimen järjestäminen perustasolla  
  101 = kunta, koko sote,   
  201 = ky koko sote,   
  202 = ky terv.huolto ja yksittäisiä sos.palveluja,   
  203 = ky vain terv.huolto,   
  301 = vastuukunta koko sote,   
  302 = vk terv.huolto ja yksittäisiä sos.palveluja,   
  303 = vk vain terv.huolto
* SHP: alueen sairaanhoitopiirit
* PELA: alueen pelastuslaitokset
* Erityishuoltopiirit: monessako erityishuoltopiirissä alueen kunnat ovat mukana